ААТ “АГРА-КОБРЫНСКАЕ” стабільна трымаецца сярод лідараў Брэстчыны па ўраджайнасці збожжавых культур. Больш як два дзесяцігоддзі агранамічнай службай гаспадаркі кіруе выпускнік агранамічнага факультэта Гродзенскага дзяржаўнага аграрнага ўніверсітэта Іван ГУСАК. За рэкордныя вытворчыя паказчыкі ён двойчы ўдзельнічаў у рэспубліканскім фестывалі-кірмашы “Дажынкі”. І сёлета хлебаробы гэтага кобрынскага калектыву ўвайшлі ў тройку прызёраў абласнога спаборніцтва. З кожнага гектара сабрана больш як па 60 цэнтнераў збожжа.